આ સવાલનો જવાબ ૧૯૯૬માં પણ ન મળ્યો તો ૨૦૧૯માં કયા આધારે ભાજપ ૨૦૦ને પાર કરી શકશે, તે સવાલ છે.બીજું કે ૧૯૯૬માં તો દરેક વોટર અયોધ્યાકાંડથી વાકેફ હતો.પરંતુ, ૨૦૧૯માં જેટલા મતદાતા હશે, તેમાંથી ૨૭ ટકા મતદાતાઓનો જન્મ ૧૯૯૨ બાદ થયો હશે.કુલ ૩૮ ટકા યુવા મતદાતાઓ સામે રોજગાર તથા શિક્ષણ જેવા સવાલો જડબું ફાડી ઊભા છે.માહિતી અને સંચારના આ યુગમાં વિકાસ અંગે યુવાનોની આગવી વ્યાખ્યા છે.ત્યારે હિંદુત્વ કે રામ મંદિરની યુવા મતદાતાઓ પર કેટલી અસર થશે, તે સવાલ છે.એમ તો રાજીવ ગાંધીની હત્યા બાદ પણ કોંગ્રેસની લહેર ઊભી થઈ હતી.આમ છતાંય ૧૯૯૧ની ચૂંટણીમાં કોંગ્રેસને બહુમતી માટે જરૂરી ૨૭૨ બેઠકો મળી ન હતી.૪૫.૬૯ ટકા મતો સાથે કોંગ્રેસને ૨૪૪ બેઠકો મળી હતી.જ્યારે ૨૨.૪૭ ટકા મત સાથે ભાજપને ૧૨૦ બેઠકો પર વિજય મળ્યો હતો.મતલબ કે ૧૯૯૧માં કોંગ્રેસની લહેર હતી પણ ૧૯૯૬માં અયોધ્યાકાંડની અસર હેઠળ કોંગ્રેસના મતોની ટકાવારી ૪૫.૬૯ ટકાથી ઘટીને ૨૫.૭૮ ટકા થઈ ગઈ હતી.ભાજપના મતોની ટકાવારી ૨૨.૪૭ટકા પરથી વધીને ૨૨.૪૭ ટકા પર પહોંચી.મતલબ કે માત્ર રામ મંદિરના મુદ્દે ૨૦૧૯માં ભાજપ ફરી સત્તા પર આવે, તેમ નથી લાગતું.કારણ કે, ૨૦૧૪માં જે આશાઓ ઊભી કરીને ભાજપ સત્તા પર આવ્યો હતો, તેણે ૨૦૧૯માં કોંગ્રેસ તથા વિપક્ષને ભૂતકાળના તમામ ભારથી મુક્ત કરી દીધો છે.૨૦૧૪માં મોદીના જાદુથી ભાજપને ૨૦૦૯ની સરખામણીએ ૧૨.૧૯ ટકા વધુ મત અપાવ્યા.ભાજપને ૩૧ ટકા મત મળ્યા હતા.કોંગ્રેસના મતોની ટકાવારી ૨૦૦૯માં ૨૮.૫૫ ટકા હતી. જે ૯.૨૫ ટકા ઘટીને ૧૮.૮૦ ટકા રહી.મતલબ કે ૧૯૯૧ પછી માત્ર ભારતીય મૂડી બજાર મૂડીમાં જ નહીં, પરંતુ રાજકીય પરિદૃશ્ય પર પણ છવાઈ ગયા.૨૦૧૪માં મોદીએ ગુજરાત મોડલ મારફત તેને વેગ આપ્યો.સંજોગવસાત ૨૦૧૭ની વિધાનસભા ચૂંટણીમાં ’ગુજરાત મોડલ’ હાંફી ગયું, ત્યારે ૨૦૧૯માં પાર્ટી પાસે શું રહ્યું?